Brennhet Zuccarello scoret to i storseier
Flest målpoeng av en norsk spiller i løpet av grunnspillsesongen i NHL (mål/assist): 53: Mats Zuccarello Aasen (17/36) i 2013/14 og Espen Knutsen (11/42) i 2000/01. 42: Knutsen (11/31) i 2001/02. 23: Zuccarello Aasen (6/17) i 2010/11. 16: Patrick Thoresen (4/12) i 2006/07. 9: Knutsen (5/4) i 2002/03. Kilder: NHL, Norges Ishockeyforbund. Nordmannen åpnet scoringsshowet i den første perioden og avsluttet med å sette inn 5-0 i undertallsspill snaue fire minutter ut i den siste perioden. Zuccarello hadde også assist på Rangers' andre scoring som var signert Dereck Brassard. Rick Nash hadde også to mål i søndagens kamp i Rexall Place i Edmonton. Derek Stepan hadde til sammen tre målgivende pasninger. Zuccarello var på isen i 15 minutter og 12 sekunder og endte med 2 poeng i pluss-/minusstatistikken. Nordmannen ble kåret til kampens nest beste spiller, bak Rick Nash som for øvrig fikk 14 minutter og 50 sekunder på isen. Zuccarello har levert sin klart beste sesong så langt i NHL-karrieren. På 71 kamper har han notert seg for 17 mål og 36 assist. Det er like mange målpoeng (53) som "Shampo" hadde i sin første sesong med Columbus Blue Jackets i 2000/01. Da scoret Knutsen 11 mål og hadde 42 assist på 66 kamper. PS! Både Stepan og Zuccarello topper Rangers' poengstatistikk med 53 målpoeng hver. Nordmannen har imidlertid spilt bare 71 kamper, fem kamper færre enn lagkameraten, på grunn av håndskaden han pådro seg under OL i Sotsji.
Mats Zuccarello (26) scoret to mål og hadde én målgivende pasning da New York Rangers feide Edmonton Oilers av isen med 5-0 søndag kveld.